A obosit la doar 48 de ani. Adjunctul directorului SRI, generalul Cristian Bizadea, s-a pensionat
Generalul Cristian Bizadea, adjunct al directorului SRI, s-a pensionat la 48 de ani.
Conform unui răspuns al Biroului de presă al SRI pentru G4Media, Bizadea ”a încetat raporturile de serviciu cu instituţia, prin valorificarea dreptului la pensie de serviciu, ca urmare a reducerii vârstei standard de pensionare, în conformitate cu prevederile Legii nr. 223/2015 privind pensiile militare de stat”.
Născut în 1976, Cristian Bizadea s-a angajat în SRI în 2001 şi a deţinut diferite funcţii în Direcţia Generală Contraspionaj: locţiitor al şefului Direcţiei, şef de departamente de analiză, operaţiuni şi planificare. În această calitate, a participat la operaţiuni derulate în cooperare cu parteneri interni şi externi ai SRI, conform site-ului SRI.
Anterior numirii ca adjunct, a ocupat poziţia de şef al Cabinetului Directorului SRI.